คาดขึ้นดอกเบี้ยอีก 1 ครั้ง สำหรับปีนี้
30 มีนาคม 2566

คาดขึ้นดอกเบี้ยอีก 1 ครั้ง สำหรับปีนี้
BOT ขึ้นดอกเบี้ยนโยบาย 25bp เป็น 1.75% คาดว่าจะขึ้นอีก 1 ครั้ง
แถลงการณ์โดยรวมคล้ายกับการประชุมเดือน ม.ค. โดย BOT คาดว่าการส่งออกจะฟื้นตัวเร็วขึ้นภายใน 2H66 เทียบกับปี 2567 ก่อนหน้านี้
Upside risk ต่อประมาณการคือผลกระทบจากฐานต่ำของเงินเฟ้อช่วง 2H66 ค่าแรงที่อาจปรับขึ้น และแรงกดดันด้านราคาที่มาจากอุปสงค์นักท่องเที่ยวที่เพิ่มขึ้นและการฟื้นตัวของภาคบริการ
กลยุทธ์การลงทุน
ขึ้นดอกเบี้ย 25bp เป็น 1.75%  BOT ลงมติเป็นเอกฉันท์ 7:0 ให้ขึ้นดอกเบี้ยนโยบายอีก 25bps เป็น 1.75% สอดคล้องกับมุมมองของเราและตลาด
ความเห็นของเราโดยภาพรวม แถลงการณ์โดยรวมคล้ายกับการประชุม กนง. ในเดือน ม.ค. ซึ่ง BOT มองเศรษฐกิจไทยฟื้นตัวต่อเนื่องตามการท่องเที่ยวและการบริโภคภาคเอกชน BOT ยังเป็นห่วงกลุ่ม SME และกลุ่มผู้มีรายได้น้อยที่มีความเสี่ยงจากค่าครองชีพที่สูงขึ้นและหนี้ที่อยู่ในระดับสูง BOT ไม่มีความกังวลเป็นพิเศษจากความวุ่นวายของภาคธนาคารในสหรัฐฯ และยุโรป จากความเชื่อมโยงที่จำกัดกับสถาบันและสินทรัพย์ที่มีปัญหา แถลงการณ์ในเดือนมี.ค.มีมุมมองที่เป็นรูปธรรมมากขึ้นเกี่ยวกับการเติบโตของ GDP และแนวโน้มเงินเฟ้อด้วยการส่งออกที่ฟื้นตัวเร็วขึ้น เมื่อเทียบกับแถลงการณ์ในเดือนม.ค.
การเติบโตของ GDP การเติบโตของ GDP ในปี 2566/2567 คาดว่าจะอยู่ที่ 3.6% และ 3.8% ตามลำดับ โดยมีแรงขับเคลื่อนสำคัญจากการท่องเที่ยวและการบริโภคภาคเอกชน
เงินเฟ้อ อัตราเงินเฟ้อในปี 2566/2567 คาดว่าจะอยู่ที่ 2.9% และ 2.4% ตามลำดับ โดยอัตราเงินเฟ้อพื้นฐานอยู่ที่ 2.4% และ 2.0% กนง. คาดว่าอัตราเงินเฟ้อทั่วไปจะกลับเข้าสู่กรอบเป้าหมายคือ 2% ภายในกลางปี 2566 ซึ่งแสดงถึงผลกระทบจากฐานสูงที่อาจเกิดขึ้นในครึ่งแรกของปี 2566 และผลกระทบจากฐานต่ำในช่วงครึ่งหลังของปี 2566 ปัจจัยหนุนอัตราเงินเฟ้อที่สำคัญยังคงเป็นการส่งต่อต้นทุนอย่างต่อเนื่องและแรงกดดันราคาจากด้านอุปสงค์และการฟื้นตัวภาคบริการ
การส่งออก แถลงการณ์เดือนมี.ค.คาดการณ์ว่าการส่งออกสินค้าจะฟื้นตัวในครึ่งหลังของปี 2566 เทียบกับแถลงการณ์ในเดือนม.ค.ที่คาดว่าการส่งออกจะฟื้นตัวภายในปี 2567 แม้ว่าแถลงการณ์จะไม่ได้ระบุถึงปัจจัยสำคัญที่ทำให้การส่งออกฟื้นตัวเร็วขึ้นในครั้งนี้ แต่เราเชื่อว่าการปรับตัวดีขึ้นนี้อาจเป็นผลมาจากการที่จีนกลับมาเปิดประเทศอีกครั้ง อนึ่ง การส่งออกไปยังประเทศจีนคิดเป็น 11% ของการส่งออกทั้งหมด ทั้งนี้ภาพรวมการส่งออกของไทยในเดือนม.ค. 2566 ยังคงหดตัว 5% YoY และ 11% สำหรับการส่งออกไปยังประเทศจีน
มุมมอง KS
ขึ้นอีก 1 ครั้งสำหรับปีนี้ เราคาดว่าสำหรับการประชุมที่เหลือของปีนี้ BOT จะขึ้นดอกเบี้ยอีก 25bp เป็น2% ปัจจัยสำคัญในเชิง upside risk ต่อประมาณการของเรา ได้แก่ ผลกระทบจากฐานที่ต่ำต่ออัตราเงินเฟ้อทั่วไปในครึ่งหลังของปี 2566 ผลกระทบจากการปรับขึ้นค่าแรงที่อาจเกิดขึ้นหลังการเลือกตั้งทั่วไปในเดือนพ.ค. และแรงกดดันด้านราคาที่ฉุดอุปสงค์จากจำนวนนักท่องเที่ยวที่เพิ่มขึ้นและการฟื้นตัวของภาคบริการ ปัจจัยสำคัญในเชิง downside risk ต่อประมาณการของเรา ได้แก่ ภาวะเศรษฐกิจถดถอยของสหรัฐฯ และยุโรปที่เกิดอาจเกิดขึ้นในครึ่งหลังของปี 2566 และความวุ่นวายในภาคธนาคารของสหรัฐฯ และยุโรปที่อาจทวีความรุนแรงยิ่งขึ้น
ผู้ได้ประโยชน์หลัก: ธนาคารใหญ่ เราคาดว่าธนาคารใหญ่จะได้ประโยชน์จากการปรับขึ้นอัตราดอกเบี้ยนโยบายจากกลไกการส่งผ่านไปยังอัตราดอกเบี้ย MLR และ MRR ของธนาคารไทย ในขณะที่ต้นทุนทางการเงินน่าจะเพิ่มขึ้นน้อยกว่า จากสัดส่วนบัญชีเงินฝากออมทรัพย์และกระแสรายวัน (CASA) ของธนาคารขนาดใหญ่ที่มีสัดส่วนสูง
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #Strategy